               EUROOPAN KOMISSIO
            Bryssel 7.6.2022
            COM(2022) 257 final
            2022/0174(NLE)

            Ehdotus
            NEUVOSTON PÄÄTÖS
            palvelukaupan yleissopimuksen mukaisten erityisten sitoumusten luetteloiden muuttamista koskevan sopimuksen tekemisestä Euroopan unionin puolesta, jotta 2 päivänä joulukuuta 2021 annetun palvelujen kotimaista sääntelyä koskevien neuvottelujen saattamista päätökseen koskevan julkilausuman liite 1 voidaan sisällyttää siihen

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Palvelukaupan yleissopimuksen (GATS) VI artiklaan sisältyy valtuutus kehittää tarpeellisia sääntöjä sen varmistamiseksi, etteivät pätevyysvaatimuksia ja niihin liittyviä menettelyjä, teknisiä standardeja ja lupavaatimuksia koskevat toimenpiteet muodosta tarpeettomia esteitä palvelukaupalle. Maailman kauppajärjestön (WTO) jäsenet ovat neuvotelleet tällaisista kotimaista sääntelyä koskevista säännöistä useiden vuosien ajan, ja vuodesta 1999 lähtien neuvotteluja on käyty kotimaista sääntelyä käsittelevässä työryhmässä. Tähän valtuutukseen perustuvat monenväliset neuvottelut eivät vielä johtaneet sopimukseen kaikkien WTO:n jäsenten kesken huolimatta pyrkimyksistä käynnistää neuvottelut uudelleen ennen Buenos Airesissa pidettyä WTO:n 11. ministerikokousta.

                  Kyseisessä 11. ministerikokouksessa ryhmä, johon kuului 59 WTO:n jäsentä, Euroopan unioni mukaan luettuna, antoi näin ollen yhteisen ministeritason julkilausuman palvelujen kotimaisesta sääntelystä
                     1
                  . Julkilausumassa ministerit vahvistivat sitoutumisensa palvelujen kotimaisesta sääntelystä käytävien neuvottelujen edistämiseen ja kehottivat kaikkia WTO:n jäseniä tehostamaan työtään 11. ministerikokouksen jälkeen, jotta neuvottelut kotimaista sääntelyä koskevista säännöistä saataisiin päätökseen.

                  Toukokuussa 2019 annettiin uusi yhteinen julkilausuma, jossa 59 WTO:n jäsenen ministerit ilmaisivat tyytyväisyytensä neuvotteluissa 11. ministerikokouksen jälkeen saavutettuun edistykseen ja sitoutuivat jatkamaan työtä avoinna olevien kysymysten parissa, jotta työn tulokset voitaisiin sisällyttää niiden erityisten sitoumusten luetteloihin 12. ministerikokoukseen mennessä
                     2
                  .

                  Tätä yhteistä julkilausumaa koskevasta aloitteesta käydyt neuvottelut saatiin onnistuneesti päätökseen 2. joulukuuta 2021, ja niiden tuloksena laadittiin palvelujen kotimaista sääntelyä koskeva viiteasiakirja, jäljempänä ’viiteasiakirja’
                     3
                  . Palvelujen kotimaista sääntelyä koskevien neuvottelujen saattamisesta päätökseen 2. joulukuuta 2021 annetussa julkilausumassa, jäljempänä ’julkilausuma’
                     4
                  , 67 WTO:n jäsentä pani merkille julkilausuman liitteenä 1 olevaa viiteasiakirjaa koskevien neuvottelujen saattamisen päätökseen. Ne suhtautuivat myönteisesti myös erityisten sitoumusten luetteloihin, jotka esitettiin niiden panoksena neuvottelujen saattamiseksi päätökseen. Näiden 67 WTO:n jäsenen osuus maailman palvelukaupasta on yli 90 prosenttia.

                  Julkilausuman osallistujat vahvistivat viiteasiakirjan 1 jakson mukaisesti aikomuksensa sisällyttää (julkilausuman liitteessä 1 olevassa) viiteasiakirjassa olevat säännöt lisäsitoumuksina GATS-sitoumusluetteloihinsa. Kunhan mahdolliset vaaditut kansalliset menettelyt on saatettu päätökseen, osallistujat pyrkivät toimittamaan erityisten sitoumusten luettelonsa sertifiointia varten erityisten sitoumusten luettelojen oikaisujen tai parannusten sertifiointimenettelyjen
                     5
                   mukaisesti 12 kuukauden kuluessa julkilausuman päivämäärästä. Sertifioinnin avulla osallistujat varmistavat julkilausuman liitteessä 1 olevien sääntöjen oikeusvaikutuksen sisällyttämällä ne lisäsitoumuksina GATS-sopimuksen mukaisten erityisten sitoumustensa luetteloon.

                  Tällä komission ehdotuksella neuvoston päätökseksi on tarkoitus tehdä virallisesti sopimus EU:n GATS-sitoumusluettelon muuttamisesta viiteasiakirjan (julkilausuman liite 1) sääntöjen sisällyttämiseksi siihen SEUT-sopimuksen 218 artiklan 6 kohdan mukaisesti. Muutokset EU:n GATS-sitoumusluetteloon olisi tehtävä unionin erityisten sitoumusten alustavan luettelon mukaisesti
                     6
                  .

               •Yhdenmukaisuus muiden alaa koskevien politiikkojen säännösten kanssa

                  Neuvottelut käytiin tiiviissä yhteistyössä kauppapoliittisen komitean (palvelut ja investoinnit) kanssa 218 artiklan 3 kohdan mukaisesti. Se, että neuvosto saattaa neuvottelut virallisesti päätökseen, on yksi 218 artiklan 6 kohdan mukaisista tarpeellisista toimista, jotta neuvottelutuloksella olisi oikeusvaikutuksia ja jotta voidaan aloittaa EU:n erityisten sitoumusten luettelon muuttaminen.

               •Yhdenmukaisuus unionin muiden politiikkojen kanssa

                  Sopimus on täysin yhdenmukainen Euroopan unionin politiikkojen kanssa. Sopimuksella turvataan julkiset palvelut, eikä sillä ole vaikutusta hallitusten yleisen edun nimissä harjoittamaan sääntelyoikeuteen.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Euroopan unionin on tarkoitus tehdä sopimus SEUT-sopimuksen 218 artiklan 6 kohdan perusteella tehdyn neuvoston päätöksen nojalla Euroopan parlamentin suostumuksella.

               •Toissijaisuusperiaate (jaetun toimivallan osalta)

                  SEU-sopimuksen 5 artiklan 3 kohdan mukaan toissijaisuusperiaatetta ei sovelleta EU:n yksinomaisen toimivallan piiriin kuuluvilla aloilla.

               •Suhteellisuusperiaate

                  Ehdotus sopimuksen tekemisestä ei ylitä sitä, mikä on tarpeen lisäsitoumusten tekemiseksi GATS-sopimuksen puitteissa kotimaisen sääntelyn osalta Euroopan unionin puolesta.

               •Toimintatavan valinta

                  Tämä ehdotus neuvoston päätökseksi noudattaa SEUT-sopimuksen 218 artiklan 6 kohtaa, jonka mukaan päätöksen, jolla annetaan lupa sopimuksen tekemiseen, tekee neuvosto. Tämä vaikuttaa sopivimmalta oikeudelliselta välineeltä tässä ehdotuksessa esitetyn tavoitteen saavuttamiseksi.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Ei sovelleta

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Ei sovelleta

               •Sääntelyn toimivuus ja yksinkertaistaminen

                  Sopimukseen ei sovelleta REFIT-ohjelman menettelyjä.

               •Perusoikeudet

                  Ehdotus ei vaikuta perusoikeuksien suojeluun Euroopan unionissa.

               4.TALOUSARVIOVAIKUTUKSET

                  Sopimuksella ei odoteta olevan rahoitusvaikutusta EU:n talousarvioon.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta

               •Selittävät asiakirjat (direktiivien osalta)

                  Ei sovelleta

               •Ehdotukseen sisältyvien säännösten yksityiskohtaiset selitykset

                  Sopimus mahdollistaisi julkilausuman liitteessä 1 olevien sääntöjen sisällyttämisen Euroopan unionin alueella sovellettavaan GATS-sitoumusluetteloon.

               2022/0174 (NLE)

               Ehdotus

               NEUVOSTON PÄÄTÖS

               palvelukaupan yleissopimuksen mukaisten erityisten sitoumusten luetteloiden muuttamista koskevan sopimuksen tekemisestä Euroopan unionin puolesta, jotta 2 päivänä joulukuuta 2021 annetun palvelujen kotimaista sääntelyä koskevien neuvottelujen saattamista päätökseen koskevan julkilausuman liite 1 voidaan sisällyttää siihen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan yhdessä sen 218 artiklan 6 kohdan a alakohdan v alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän
                  7
               ,

               sekä katsoo seuraavaa:

               (1)Maailman kauppajärjestön 11. ministerikokouksessa ryhmä, johon kuului 59 WTO:n jäsentä, Euroopan unioni mukaan luettuna, antoi palvelujen kotimaisesta sääntelystä yhteisen ministeritason julkilausuman, jolla ne käynnistivät useammankeskisen aloitteen palvelujen kotimaisen sääntelyn sääntöjä koskevista neuvotteluista.

               (2)Komissio on käynyt neuvotteluja kuullen perussopimuksen 207 artiklan 3 kohdalla perustettua komiteaa. Tähän useammankeskiseen yhteistä julkilausumaa koskevaan aloitteeseen osallistuvien määrä kasvoi ajan mittaan 67:ään WTO:n jäseneen.

               (3)Näihin neuvotteluihin osallistuvat antoivat 2 päivänä joulukuuta 2021 palvelujen kotimaista sääntelyä koskevien neuvottelujen saattamista päätökseen koskevan julkilausuman, jäljempänä ’julkilausuma’, jossa ilmoitettiin neuvottelujen saattamisesta päätökseen onnistuneesti. Osallistujat panivat merkille, että päätökseen saatiin neuvottelut palvelujen kotimaista sääntelyä koskevasta viiteasiakirjasta
                  8
               , jäljempänä ’viiteasiakirja’, joka muodostaa julkilausuman liitteen 1. Ne suhtautuivat myönteisesti myös erityisten sitoumusten luetteloihin
                  9
               , jotka jäsenet toimittivat panoksenaan neuvottelujen saattamiseksi päätökseen ja jotka muodostavat julkilausuman liitteen 2.

               (4)Julkilausuman osallistujat aikovat sisällyttää viiteasiakirjaan (liite 1) sisältyvät säännöt lisäsitoumuksina GATS-sitoumusluetteloihinsa viiteasiakirjan 1 jakson mukaisesti. Julkilausuman 5 kohdan mukaisesti osallistujat pyrkivät toimittamaan erityisten sitoumustensa luettelon sertifiointia varten erityisten sitoumusten luettelojen oikaisujen tai parannusten sertifiointimenettelyjen
                  10
                mukaisesti 12 kuukauden kuluessa julkilausuman päivämäärästä edellyttäen, että mahdolliset vaaditut kansalliset menettelyt on saatettu päätökseen.

               (5)Sopimus liitteessä 1 olevien sääntöjen sisällyttämisestä lisäsitoumuksina EU:n GATS-sitoumusluetteloon olisi hyväksyttävä unionin puolesta.

               (6)Unionin olisi julkilausuman mukaisesti toimitettava WTO:lle tarvittavat muutokset GATS-sitoumusluetteloonsa, sellaisina kuin ne esitetään unionin erityisten sitoumusten alustavassa luettelossa INF/SDR/IDS/EU/Rev. 1,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään Euroopan unionin puolesta palvelujen kotimaista sääntelyä koskevien neuvottelujen saattamisesta päätökseen annetun julkilausuman liitteessä 1 olevien sääntöjen sisällyttäminen Euroopan unionin GATS-sitoumusluetteloon, siten kuin asiakirjassa INF/SDR/IDS/EU/Rev. 1 esitetään.

               Julkilausuman teksti ja Euroopan unionin erityisten sitoumusten alustava luettelo ovat tämän päätöksen liitteenä.

               2 artikla

               Komissio valtuutetaan toimittamaan Maailman kauppajärjestölle tarvittavat muutokset Euroopan unionin GATS-sitoumusluetteloon, sellaisina kuin ne esitetään Euroopan unionin erityisten sitoumusten alustavassa luettelossa INF/SDR/IDS/EU/Rev. 1.

               3 artikla

               Tämä päätös tulee voimaan päivänä, jona se hyväksytään, ja se julkaistaan Euroopan unionin virallisessa lehdessä.

               Tehty Brysselissä

                     Neuvoston puolesta

                     Puheenjohtaja

                     (1)

                        WT/MIN(17)/61, 13. joulukuuta 2017.

                     (2)

                        WT/L/1059, 23. toukokuuta 2019.

                     (3)

                        INF/SDR/2, 26. marraskuuta 2021, liitetty asiakirjaan WT/L/1129 liitteenä 1.

                     (4)

                        WT/L/1129, 2. joulukuuta 2021.

                     (5)

                        S/L/84, 14. huhtikuuta 2000.

                     (6)

                        INF/SDR/IDS/EU/Rev.1.

                     (7)

                        EUVL C……

                     (8)

                        WTO:n asiakirja INF/SDR/2, joka on julkilausuman liitteenä 1.

                     (9)

                        WTO:n asiakirja INF/SDR/3, joka on julkilausuman liitteenä 2.

                     (10)

                        WTO:n asiakirja S/L/84.

    ---documentbreak---

               EUROOPAN KOMISSIO
            Bryssel 7.6.2022
            COM(2022) 257 final

            LIITE
            ehdotukseen
            Neuvoston päätös
            palvelukaupan yleissopimuksen mukaisten erityisten sitoumusten luetteloiden muuttamista koskevan sopimuksen tekemisestä Euroopan unionin puolesta, jotta 2 päivänä joulukuuta 2021 annetun palvelujen kotimaista sääntelyä koskevien neuvottelujen saattamista päätökseen koskevan julkilausuman liite 1 voidaan sisällyttää siihen

               LIITEASIAKIRJA

               WT/L/1129, 2. joulukuuta 2021

               JULKILAUSUMA PALVELUJEN KOTIMAISTA SÄÄNTELYÄ
               KOSKEVIEN NEUVOTTELUJEN SAATTAMISESTA PÄÄTÖKSEEN

               Tämä julkilausuma annetaan Albanian; Argentiinan; Australian; Bahrainin kuningaskunnan; Brasilian; Kanadan; Chilen; Kiinan; Kolumbian; Costa Rican; El Salvadorin; Euroopan unionin; Hongkongin (Kiina); Islannin; Israelin; Japanin; Kazakstanin; Korean tasavallan; Liechtensteinin; Mauritiuksen; Meksikon; Moldovan tasavallan; Montenegron; Uuden-Seelannin; Nigerian; Pohjois-Makedonian; Norjan; Paraguayn; Perun; Filippiinien; Venäjän federaation; Saudi-Arabian kuningaskunnan; Singaporen; Sveitsin; Taiwanin, Penghun, Kinmenin ja Matsun erillisen tullialueen; Thaimaan; Turkin; Ukrainan; Yhdistyneen kuningaskunnan; Yhdysvaltojen; Uruguayn pyynnöstä.

               1.Seuraavat Maailman kauppajärjestön, jäljempänä ’WTO’, jäsenet:

               Albania

               Argentiina

               Australia

               Bahrainin kuningaskunta

               Brasilia

               Kanada

               Chile

               Kiina

               Kolumbia

               Costa Rica

               El Salvador

               Euroopan unioni

               Hongkong (Kiina)

               Islanti

               Israel

               Japani

               Kazakstan

               Korean tasavalta

               Liechtenstein

               Mauritius

               Meksiko

               Moldovan tasavalta

               Montenegro

               Uusi-Seelanti

               Nigeria

               Pohjois-Makedonia

               Norja

               Paraguay

               Peru

               Filippiinit

               Venäjän federaatio

               Saudi-Arabian kuningaskunta

               Singapore

               Sveitsi

               Taiwanin, Penghun, Kinmenin ja Matsun erillinen tullialue

               Thaimaa

               Turkki

               Ukraina

               Yhdistynyt kuningaskunta

               Yhdysvallat

               Uruguay

               jäljempänä ’osallistujat’, jotka

               kunnioittaen Maailman kauppajärjestön 11. ministerikokouksessa 13 päivänä joulukuuta 2017 (WT/MIN(17)/61) ilmoitettua ja 23 päivänä toukokuuta 2019 (WT/L/1059) vahvistettua sitoumusta ja tunnustaen edelleen hyvän sääntelykäytännön merkityksen palvelukaupan helpottamisessa

               ilmoittavat, että palvelujen kotimaista sääntelyä koskevaan yhteiseen aloitteeseen liittyvät neuvottelut on saatettu onnistuneesti päätökseen.

               2.Osallistujat panevat merkille, että neuvottelut palvelujen kotimaista sääntelyä koskevasta viiteasiakirjasta (INF/SDR/2, 26. marraskuuta 2021, liite 1) on saatettu päätökseen.

               3.Osallistujat suhtautuvat myönteisesti erityisten sitoumusten luetteloihin (INF/SDR/3/Rev.1, 2. joulukuuta 2021, liite 2), jotka esitettiin niiden panoksena neuvottelujen saattamiseksi päätökseen.

               4.Osallistujat aikovat sisällyttää viiteasiakirjaan sisältyvät säännöt lisäsitoumuksina GATS-sitoumusluetteloihinsa viiteasiakirjan I jakson mukaisesti.

               5.Kunhan mahdolliset vaaditut kansalliset menettelyt on saatettu päätökseen, osallistujat pyrkivät toimittamaan erityisten sitoumusten luettelonsa sertifiointia varten erityisten sitoumusten luettelojen oikaisujen tai parannusten sertifiointimenettelyjen mukaisesti (S/L/84, 14. huhtikuuta 2000) 12 kuukauden kuluessa tämän julkilausuman päivämäärästä.

               6.Kuuden kuukauden kuluessa tämän julkilausuman päivämäärästä osallistujat aikovat kokoontua esittämään ajantasaiset tiedot edistymisestään mahdollisten vaadittujen kansallisten menettelyjen toteuttamisessa ja arvioimaan, voidaanko niiden erityisten sitoumusten luettelot toimittaa sertifioitaviksi ennen 5 kohdassa mainittua määräaikaa.

               7.Osallistujat toivottavat kaikki muut WTO:n jäsenet tervetulleiksi osallistumaan tähän julkilausumaan viiteasiakirjaan sisältyvien sääntöjen sisällyttämiseksi lisäsitoumuksina niiden GATS-sitoumusluetteloihin viiteasiakirjan I jakson mukaisesti.

               _______________

               LIITE 1

               INF/SDR/2, 26. marraskuuta 2021

               PALVELUJEN KOTIMAISTA SÄÄNTELYÄ KOSKEVA YHTEINEN ALOITE

               PALVELUJEN KOTIMAISTA SÄÄNTELYÄ KOSKEVA VIITEASIAKIRJA

               I JAKSO

               1.Jäsenet ovat sopineet tässä viiteasiakirjassa esitetyistä palvelujen kotimaista sääntelyä koskevista säännöistä, jäljempänä ’säännöt’, tavoitteena laatia lisää palvelukaupan yleissopimuksen, jäljempänä ’sopimus’, määräyksiä sopimuksen VI artiklan 4 kohdan mukaisesti
                  1
               .

               2.Jäsenet tunnustavat vaikeudet, joita palveluntarjoajilla ja erityisesti kehitysmaajäsenten palveluntarjoajilla voi olla muiden jäsenten lupavaatimuksiin ja ‑menettelyihin, pätevyysvaatimuksiin ja niihin liittyviin menettelyihin sekä teknisiin standardeihin liittyvien toimenpiteiden noudattamisessa, ja erityisesti ne erityisvaikeudet, joita vähiten kehittyneiden kehitysmaajäsenten palveluntarjoajat saattavat kohdata.

               3.Jäsenet tunnustavat oikeuden säännellä ja ottaa käyttöön uutta sääntelyä palvelujen tarjoamisesta alueellaan politiikkansa tavoitteiden saavuttamiseksi.

               4.Lisäksi jäsenet tunnustavat palveluja koskevan sääntelyn kehityksen olevan epäsymmetristä eri maissa, erityisesti kehitysmaajäsenten ja vähiten kehittyneiden kehitysmaajäsenten tapauksessa.

               5.Sääntöjä ei pidä tulkita siten, että niillä säädettäisiin tai asetettaisiin erityisiä säännöksiä niiden täytäntöönpanosta.

               6.Näiden sääntöjen ei pidä tulkita vähentävän jäsenten sopimuksesta johtuvia velvoitteita.

               Alakohtainen kattavuus ja luetteloihin sisällyttämistä koskevat yksityiskohtaiset säännöt

               7.Jäsenten on kirjattava luetteloihinsa II jaksossa esitetyt säännöt sopimuksen XVIII artiklan mukaisiksi lisäsitoumuksiksi. Jäsenet voivat halutessaan sisällyttää III jaksossa esitetyt vaihtoehtoiset säännöt rahoituspalveluja koskevien sitoumustensa osalta.

               8.Tämän jakson 7 kohdan mukaisesti kirjattuja sääntöjä sovelletaan, kun tehdään erityisiä sitoumuksia. Lisäksi jäseniä kannustetaan kirjaamaan luetteloihinsa muita aloja, joihin sääntöjä sovelletaan.

               9.Jäsenet voivat jättää tämän jakson 7 kohdassa tarkoitettujen lisäsitoumusten ulkopuolelle II jakson 22 kohdan d alakohdassa ja III jakson 19 kohdan d alakohdassa tarkoitetun säännön.

               Kehitys

               Kehitysmaajäsenten siirtymäkaudet

               10.Kehitysmaajäsen voi nimetä erityisiä sääntöjä, jotka pannaan täytäntöön, kun enintään seitsemän vuoden pituinen siirtymäaika on kulunut näiden sääntöjen voimaantulosta. Nimeämisen soveltamisala voidaan rajata yksittäisiin palvelualoihin tai niiden alasektoreihin. Siirtymäkaudet on kirjattava asiaa koskeviin erityisten sitoumusten luetteloihin. Kehitysmaajäsenen, joka tarvitsee määräajan pidentämistä täytäntöönpanoa varten, on esitettävä asiaa koskevien menettelyjen mukaisesti pyyntö
                  2
               . Jäsenet harkitsevat pyyntöjä myötämielisesti ottaen huomioon pyynnön esittäneen jäsenen erityiset olosuhteet.

               Vähiten kehittyneiden kehitysmaajäsenten osallistuminen

               11.Vähiten kehittyneiden kehitysmaajäsenten on kirjattava tämän jakson 7 kohdan mukaiset säännöt erityisten sitoumustensa luetteloihin viimeistään kuusi kuukautta ennen kuin ne siirtyvät pois vähiten kehittyneiden maiden ryhmästä. Vähiten kehittyneet kehitysmaajäsenet voivat tuolloin nimetä siirtymäkausia tämän jakson 10 kohdan mukaisesti. Vähiten kehittyneitä kehitysmaajäseniä kannustetaan kuitenkin soveltamaan näitä sääntöjä ennen siirtymistään pois vähiten kehittyneiden maiden ryhmästä siinä määrin kuin se on sopusoinnussa niiden yksilöllisten täytäntöönpanovalmiuksien kanssa.

               Tekninen apu ja valmiuksien kehittäminen

               12.Teollisuusmaa- ja kehitysmaajäseniä, jotka pystyvät siihen, kannustetaan antamaan kehitysmaajäsenille ja erityisesti vähiten kehittyneille kehitysmaajäsenille erityistä teknistä apua ja apua valmiuksien kehittämisessä niiden pyynnöstä ja yhteisesti sovituin ehdoin tavoitteena muun muassa

               (a)institutionaalisten ja sääntelyvalmiuksien kehittäminen ja vahvistaminen palvelujen tarjonnan sääntelemiseksi ja näiden sääntöjen täytäntöönpanemiseksi, erityisesti sikäli kuin on kyse säännöksistä ja aloista, joihin sovelletaan siirtymäaikoja;

               (b)kehitysmaajäsenten ja erityisesti vähiten kehittyneiden kehitysmaajäsenten palveluntarjoajien auttaminen täyttämään asiaankuuluvat vaatimukset ja menettelyt vientimarkkinoilla;

               (c)teknisten standardien laatimisen helpottaminen ja sellaisten kehitysmaajäsenten ja erityisesti vähiten kehittyneiden kehitysmaajäsenten, joilla on resursseihin liittyviä rajoitteita, asiaankuuluviin kansainvälisiin järjestöihin osallistumisen helpottaminen; ja

               (d)kehitysmaajäsenten ja erityisesti vähiten kehittyneiden kehitysmaajäsenten palveluntarjoajien avustaminen julkisten tai yksityisten elinten ja asiaankuuluvien kansainvälisten järjestöjen kautta niiden toimituskapasiteetin kehittämisessä ja kotimaisen sääntelyn noudattamisessa.

               II JAKSO – PALVELUJEN KOTIMAISTA SÄÄNTELYÄ KOSKEVAT SÄÄNNÖT

               Sääntöjen soveltamisala

               1.Näitä sääntöjä sovelletaan jäsenten toimenpiteisiin, jotka liittyvät palvelujen kauppaan vaikuttaviin lupavaatimuksiin ja -menettelyihin, pätevyysvaatimuksiin ja niihin liittyviin menettelyihin sekä teknisiin standardeihin.

               2.Näitä sääntöjä ei sovelleta ehtoihin, rajoituksiin tai edellytyksiin, jotka on vahvistettu jäsenen luettelossa sopimuksen XVI tai XVII artiklan mukaisesti.

               3.Näissä säännöissä ’luvalla’ tarkoitetaan lupaa tarjota palvelua, ja se on tuloksena menettelystä, jota hakijan on noudatettava osoittaakseen noudattavansa lupa- tai pätevyysvaatimuksia tai teknisiä standardeja.

               Hakemusten jättäminen

               4.Kukin jäsen välttää siinä määrin kuin se on käytännössä mahdollista vaatimasta hakijaa olemaan yhteydessä useampaan kuin yhteen toimivaltaiseen viranomaiseen kunkin lupahakemuksen osalta. Jos palvelu kuuluu usean toimivaltaisen viranomaisen lainkäyttövaltaan, saatetaan edellyttää useita lupahakemuksia.

               Hakemusten määräajat

               5.Jos jäsen edellyttää lupaa palvelun tarjoamiseen, sen on varmistettava, että sen toimivaltaiset viranomaiset sallivat mahdollisuuksien mukaan hakemuksen jättämisen milloin tahansa vuoden aikana
                  3
               . Jos hakemuksen jättämiselle on asetettu tietty määräaika, jäsenen on varmistettava, että toimivaltaiset viranomaiset varaavat kohtuullisen määräajan hakemuksen jättämiselle.

               Sähköiset hakemukset ja jäljennösten hyväksyminen

               6.Jos jäsen edellyttää lupaa palvelun tarjoamiseen, sen on varmistettava, että sen toimivaltaiset viranomaiset

               (a)pyrkivät hyväksymään hakemukset sähköisessä muodossa ottaen huomioon kilpailevat painopisteensä ja resurssirajoitteensa; ja

               (b)hyväksyvät alkuperäisten asiakirjojen sijasta jäljennökset, jotka on todistettu oikeaksi jäsenen kansallisten lakien ja määräysten mukaisesti, paitsi jos toimivaltaiset viranomaiset vaativat alkuperäisiä asiakirjoja lupamenettelyn luotettavuuden turvaamiseksi.

               Hakemusten käsittely

               7.Jos jäsen edellyttää lupaa palvelun tarjoamiseen, sen on varmistettava, että sen toimivaltaiset viranomaiset

               (a)antavat hakemuksen käsittelylle suuntaa-antavan aikataulun siinä määrin, kuin se on käytännössä mahdollista.

               (b)toimittavat hakijan pyynnöstä tietoa hakemuksen tilasta ilman aiheetonta viivytystä;

               (c)siinä määrin kuin se on käytännössä mahdollista varmistavat ilman aiheetonta viivytystä hakemuksen täydellisyyden käsittelyä varten jäsenen kansallisten lakien ja määräysten mukaisesti;

               (d)varmistavat kohtuullisen ajan kuluessa hakemuksen jättämisestä, jos ne katsovat hakemuksen sisältävän kaiken tarvittavan käsittelyä varten jäsenen kansallisten lakien ja määräysten mukaisesti
                  4
               , että

               i)hakemuksen käsittely saatetaan päätökseen; ja

               ii)hakijalle tiedotetaan hakemusta koskevasta päätöksestä
                  5
                mahdollisuuksien mukaan kirjallisesti
                  6
               ;

               (e)jos ne pitävät hakemusta puutteellisena käsittelyä varten jäsenen kansallisten lakien ja määräysten mukaisesti, kohtuullisen ajan kuluessa siinä määrin kuin se on käytännössä mahdollista:

               i)ilmoittavat hakijalle, että hakemus on puutteellinen;

               ii)ilmoittavat hakijan pyynnöstä ne lisätiedot, joita tarvitaan hakemuksen täydentämiseksi tai antavat muuten ohjeita siitä, miksi hakemusta pidetään puutteellisena; ja

               iii)antavat hakijalle mahdollisuuden
                  7
                toimittaa hakemuksen täydentämiseen tarvittavat lisätiedot;

               jos mikään edellä mainituista ei kuitenkaan ole käytännössä mahdollista ja hakemus hylätään epätäydellisyyden vuoksi, varmistavat, että ne ilmoittavat tästä hakijalle kohtuullisen ajan kuluessa; ja

               (f)jos hakemus hylätään, ilmoittavat hakijalle mahdollisuuksien mukaan, joko omasta aloitteestaan tai hakijan pyynnöstä, hylkäämisen syyt ja tarvittaessa hakemuksen uudelleen jättämistä koskevat menettelyt; hakijaa ei saisi estää jättämästä toista hakemusta
                  8
                pelkästään sen vuoksi, että aiempi hakemus hylättiin.

               8.Jäsenen toimivaltaisten viranomaisten on varmistettava, että kun lupa on myönnetty, se tulee voimaan ilman aiheetonta viivytystä, jollei sovellettavista ehdoista muuta johdu
                  9
               .

               Maksut

               9.Kunkin jäsenen on varmistettava, että sen toimivaltaisten viranomaisten perimät lupamaksut
                  10
                ovat kohtuullisia ja läpinäkyviä, että ne perustuvat toimenpiteessä määriteltyyn valtuutukseen eivätkä itsessään rajoita kyseisen palvelun tarjoamista.

               Pätevyyksien arviointi

               10.Jos jäsen edellyttää palvelun tarjoamista koskevan luvan arvioimiseksi koetta, se varmistaa, että sen toimivaltaiset viranomaiset järjestävät tällaisen kokeen kohtuullisen lyhyin väliajoin ja antavat hakijoille kohtuullisesti aikaa pyytää mahdollisuutta suorittaa koe. Kustannukset, hallinnollinen rasitus ja asiaan liittyvien menettelyjen luotettavuus huomioon ottaen jäseniä kannustetaan hyväksymään sähköisessä muodossa olevat tällaisten kokeiden suorittamista koskevat pyynnöt ja harkitsemaan mahdollisuuksien mukaan sähköisten välineiden käyttöä muissa koemenettelyjen näkökohdissa.

               Tunnustaminen

               11.Jos jäsenten ammatilliset elimet ovat vastavuoroisesti kiinnostuneita käynnistämään vuoropuheluja ammattipätevyyden tunnustamiseen, lupiin tai rekisteröintiin liittyvistä kysymyksistä, asianomaisten jäsenten olisi harkittava kyseisten elinten vuoropuhelun tukemista pyydettäessä ja tarvittaessa.

               Riippumattomuus

               12.Jos jäsen hyväksyy tai pitää voimassa toimenpiteitä, jotka koskevat lupaa palvelun tarjoamiseen, jäsenen on varmistettava, että sen toimivaltaiset viranomaiset tekevät päätöksensä ja hallinnoivat niitä luvanvaraisen palvelun tarjoajista riippumattomasti
                  11
               .

               Julkaiseminen ja saatavilla oleva tieto

               13.Jos jäsen edellyttää lupaa palvelun tarjoamiseen, jäsenen on sopimuksen III artiklan mukaisesti viipymättä julkaistava
                  12
                tai muutoin kirjallisesti asetettava julkisesti saataville tiedot, joita palveluntarjoajat tai palvelujen tarjoamista hakevat henkilöt tarvitsevat täyttääkseen luvan saamista, voimassa pitämistä, muuttamista ja uusimista koskevat vaatimukset ja menettelyt. Tällaisiin tietoihin on sisällyttävä tapauksen mukaan muun muassa seuraavat:

               (a)vaatimukset ja menettelyt;

               (b)asianomaisten toimivaltaisten viranomaisten yhteystiedot;

               (c)maksut;

               (d)tekniset standardit;

               (e)hakemuksia koskevien päätösten muutoksenhaku- tai uudelleentarkastelumenettelyt;

               (f)lupien tai pätevyyksien ehtojen ja edellytysten noudattamisen seuranta- tai valvontamenettelyt;

               (g)yleisön osallistumismahdollisuudet esimerkiksi kuulemisten tai kommenttien kautta; ja

               (h)suuntaa-antavat aikataulut hakemuksen käsittelylle.

               Mahdollisuus esittää huomautuksia ja saada tietoja ennen voimaantuloa

               14.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kunkin jäsenen
                  13
                on julkaistava etukäteen

               (a)sen yleisesti sovellettavat lait ja määräykset, joita se aikoo antaa tämän jakson 1 kohdan soveltamisalaan kuuluvissa asioissa; tai

               (b)asiakirjat, jotka antavat riittävän yksityiskohtaiset tiedot tällaisesta mahdollisesta uudesta laista tai määräyksestä, jotta asianomaiset henkilöt ja muut jäsenet voivat arvioida, voivatko ne vaikuttaa merkittävästi niiden etuihin ja millä tavoin.

               15.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kutakin jäsentä kannustetaan soveltamaan tämän jakson 14 kohtaa yleisesti sovellettaviin menettelyihin ja hallinnollisiin päätöksiin, joita se aikoo hyväksyä tämän jakson 1 kohdan soveltamisalaan kuuluvissa asioissa.

               16.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kunkin jäsenen on annettava asianomaisille henkilöille ja muille jäsenille kohtuullinen mahdollisuus esittää huomautuksia ehdotetuista toimenpiteistä tai tämän jakson 14 tai 15 kohdan mukaisesti julkaistuista asiakirjoista.

               17.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kunkin jäsenen on otettava huomioon tämän jakson 16 kohdan nojalla saadut huomautukset
                  14
               .

               18.Julkaistessaan tämän jakson 14 kohdan a alakohdassa tarkoitettua lakia tai määräystä tai ennen julkaisemista, siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, jäsentä kannustetaan selittämään kyseisen lain tai määräyksen tarkoitus ja perustelut.

               19.Kunkin jäsenen on mahdollisuuksien mukaan pyrittävä varaamaan kohtuullinen aika tämän jakson 14 kohdan a alakohdassa tarkoitetun lain tai määräyksen julkaisemisen ja sen päivän välillä, jona palveluntarjoajien on noudatettava kyseistä lakia tai määräystä.

               Tiedotuspisteet

               20.Kunkin jäsenen on pidettävä yllä tai perustettava asianmukaisia mekanismeja, joilla vastataan palveluntarjoajien tai palvelujen tarjoamista hakevien henkilöiden tiedusteluihin, jotka koskevat tämän jakson 1 kohdassa tarkoitettuja toimenpiteitä
                  15
               . Jäsen voi päättää vastata tällaisiin tiedusteluihin joko sopimuksen III ja IV artiklan mukaisesti perustettujen tiedotus- ja yhteyspisteiden tai muiden soveltuvien mekanismien kautta.

               Tekniset standardit

               21.Hyväksyttäessä teknisiä standardeja kukin jäsen kannustaa toimivaltaisia viranomaisiaan hyväksymään teknisiä standardeja, jotka on laadittu avointen ja läpinäkyvien menettelyiden mukaisesti, ja rohkaisee kaikkia teknisten standardien laatimiseen nimettyjä elimiä, asiaankuuluvat kansainväliset järjestöt
                  16
                mukaan lukien, käyttämään kyseisessä toiminnassa avoimia ja läpinäkyviä menettelyjä.

               Toimenpiteiden kehittäminen

               22.Jos jäsen hyväksyy tai pitää voimassa toimenpiteitä, jotka koskevat lupaa palvelun tarjoamiseen, jäsenen on varmistettava, että

               (a)tällaiset toimenpiteet perustuvat objektiivisiin ja läpinäkyviin kriteereihin
                  17
               ;

               (b)menettelyt ovat puolueettomia ja että menettelyt ovat riittävät, jotta hakijat voivat osoittaa täyttävänsä vaatimukset, jos tällaisia vaatimuksia on olemassa;

               (c)menettelyt eivät itsessään perusteettomasti estä vaatimusten täyttämistä; ja

               (d)tällaisilla toimenpiteillä ei kohdella miehiä ja naisia eriarvoisesti
                  18
               .

               JAKSO III – KOTIMAAN PALVELUJA KOSKEVAT VAIHTOEHTOISET SÄÄNNÖT
                  RAHOITUSPALVELUJA KOSKEVA SÄÄNTELY

               Soveltamisala

               1.Näitä sääntöjä sovelletaan jäsenten toimenpiteisiin, jotka liittyvät GATS-sopimuksen rahoituspalveluliitteessä määriteltyjen rahoituspalvelujen kauppaan vaikuttaviin lupavaatimuksiin ja -menettelyihin sekä pätevyysvaatimuksiin ja niihin liittyviin menettelyihin.

               2.Näitä sääntöjä ei sovelleta ehtoihin, rajoituksiin tai edellytyksiin, jotka on vahvistettu jäsenen luettelossa sopimuksen XVI tai XVII artiklan mukaisesti.

               3.Näissä säännöissä ’luvalla’ tarkoitetaan lupaa tarjota palvelua, ja se on tuloksena menettelystä, jota hakijan on noudatettava osoittaakseen noudattavansa lupa- tai pätevyysvaatimuksia.

               Hakemusten määräajat

               4.Jos jäsen edellyttää lupaa palvelun tarjoamiseen, sen on varmistettava, että sen toimivaltaiset viranomaiset sallivat mahdollisuuksien mukaan hakemuksen jättämisen milloin tahansa vuoden aikana
                  19
               . Jos hakemuksen jättämiselle on asetettu tietty määräaika, jäsenen on varmistettava, että toimivaltaiset viranomaiset varaavat kohtuullisen määräajan hakemuksen jättämiselle.

               Sähköiset hakemukset ja jäljennösten hyväksyminen

               5.Jos jäsen edellyttää lupaa palvelun tarjoamiseen, sen on varmistettava, että sen toimivaltaiset viranomaiset

               (a)pyrkivät hyväksymään hakemukset sähköisessä muodossa ottaen huomioon kilpailevat painopisteensä ja resurssirajoitteensa; ja

               (b)hyväksyvät alkuperäisten asiakirjojen sijasta jäljennökset, jotka on todistettu oikeaksi jäsenen kansallisten lakien ja määräysten mukaisesti, paitsi jos toimivaltaiset viranomaiset vaativat alkuperäisiä asiakirjoja lupamenettelyn luotettavuuden turvaamiseksi.

               Hakemusten käsittely

               6.Jos jäsen edellyttää lupaa palvelun tarjoamiseen, sen on varmistettava, että sen toimivaltaiset viranomaiset

               (a)antavat hakemuksen käsittelylle suuntaa-antavan aikataulun siinä määrin, kuin se on käytännössä mahdollista.

               (b)toimittavat hakijan pyynnöstä tietoa hakemuksen tilasta ilman aiheetonta viivytystä;

               (c)siinä määrin kuin se on käytännössä mahdollista varmistavat ilman aiheetonta viivytystä hakemuksen täydellisyyden käsittelyä varten jäsenen kansallisten lakien ja määräysten mukaisesti;

               (d)varmistavat kohtuullisen ajan kuluessa hakemuksen jättämisestä, jos ne katsovat hakemuksen sisältävän kaiken tarvittavan käsittelyä varten jäsenen kansallisten lakien ja määräysten mukaisesti
                  20
               , että

               i)hakemuksen käsittely saatetaan päätökseen; ja

               ii)hakijalle tiedotetaan hakemusta koskevasta päätöksestä
                  21
                mahdollisuuksien mukaan kirjallisesti
                  22
               ;

               (e)jos ne pitävät hakemusta puutteellisena käsittelyä varten jäsenen kansallisten lakien ja määräysten mukaisesti, kohtuullisen ajan kuluessa siinä määrin kuin se on käytännössä mahdollista:

               i)ilmoittavat hakijalle, että hakemus on puutteellinen;

               ii)ilmoittavat hakijan pyynnöstä ne lisätiedot, joita tarvitaan hakemuksen täydentämiseksi tai antavat muuten ohjeita siitä, miksi hakemusta pidetään puutteellisena; ja

               iii)antavat hakijalle mahdollisuuden
                  23
                toimittaa hakemuksen täydentämiseen tarvittavat lisätiedot;

               jos mikään edellä mainituista ei kuitenkaan ole käytännössä mahdollista ja hakemus hylätään epätäydellisyyden vuoksi, varmistavat, että ne ilmoittavat tästä hakijalle kohtuullisen ajan kuluessa; ja

               (f)jos hakemus hylätään, ilmoittavat hakijalle mahdollisuuksien mukaan, joko omasta aloitteestaan tai hakijan pyynnöstä, hylkäämisen syyt ja tarvittaessa hakemuksen uudelleen jättämistä koskevat menettelyt; hakijaa ei saisi estää jättämästä toista hakemusta
                  24
                pelkästään sen vuoksi, että aiempi hakemus hylättiin.

               7.Jäsenen toimivaltaisten viranomaisten on varmistettava, että kun lupa on myönnetty, se tulee voimaan ilman aiheetonta viivytystä, jollei sovellettavista ehdoista muuta johdu
                  25
               .

               Maksut

               8.Kunkin jäsenen on varmistettava, että sen toimivaltaiset viranomaiset toimittavat perimiensä lupamaksujen
                  26
                osalta hakijoille maksutaulukon tai tiedot siitä, miten maksujen määrät määritetään.

               Pätevyyksien arviointi

               9.Jos jäsen edellyttää palvelun tarjoamista koskevan luvan arvioimiseksi koetta, se varmistaa, että sen toimivaltaiset viranomaiset järjestävät tällaisen kokeen kohtuullisen lyhyin väliajoin ja antavat hakijoille kohtuullisesti aikaa pyytää mahdollisuutta suorittaa koe. Kustannukset, hallinnollinen rasitus ja asiaan liittyvien menettelyjen luotettavuus huomioon ottaen jäseniä kannustetaan hyväksymään sähköisessä muodossa olevat tällaisten kokeiden suorittamista koskevat pyynnöt ja harkitsemaan mahdollisuuksien mukaan sähköisten välineiden käyttöä muissa koemenettelyjen näkökohdissa.

               Riippumattomuus

               10.Jos jäsen hyväksyy tai pitää voimassa toimenpiteitä, jotka koskevat lupaa palvelun tarjoamiseen, jäsenen on varmistettava, että sen toimivaltaiset viranomaiset tekevät päätöksensä ja hallinnoivat niitä luvanvaraisen palvelun tarjoajista riippumattomasti
                  27
               .

               Julkaiseminen ja saatavilla oleva tieto

               11.Jos jäsen edellyttää lupaa palvelun tarjoamiseen, jäsenen on sopimuksen III artiklan ja tämän jakson 6 ja 8 kohdan mukaisesti viipymättä julkaistava
                  28
                tai muutoin kirjallisesti asetettava julkisesti saataville tiedot, joita palveluntarjoajat tai palvelujen tarjoamista hakevat henkilöt tarvitsevat täyttääkseen luvan saamista, voimassa pitämistä, muuttamista ja uusimista koskevat vaatimukset ja menettelyt. Tällaisiin tietoihin on sisällyttävä tapauksen mukaan muun muassa seuraavat:

               (a)vaatimukset ja menettelyt;

               (b)asianomaisten toimivaltaisten viranomaisten yhteystiedot;

               (c)hakemuksia koskevien päätösten muutoksenhaku- tai uudelleentarkastelumenettelyt;

               (d)lupien tai pätevyyksien ehtojen ja edellytysten noudattamisen seuranta- tai valvontamenettelyt; ja

               (e)yleisön osallistumismahdollisuudet esimerkiksi kuulemisten tai kommenttien kautta.

               Mahdollisuus esittää huomautuksia ja saada tietoja ennen voimaantuloa

               12.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kunkin jäsenen
                  29
                on julkaistava etukäteen

               (a)sen yleisesti sovellettavat lait ja määräykset, joita se aikoo antaa tämän jakson 1 kohdan soveltamisalaan kuuluvissa asioissa; tai

               (b)asiakirjat, jotka antavat riittävän yksityiskohtaiset tiedot tällaisesta mahdollisesta uudesta laista tai määräyksestä, jotta asianomaiset henkilöt ja muut jäsenet voivat arvioida, voivatko ne vaikuttaa merkittävästi niiden etuihin ja millä tavoin.

               13.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kutakin jäsentä kannustetaan soveltamaan tämän jakson 12 kohtaa yleisesti sovellettaviin menettelyihin ja hallinnollisiin päätöksiin, joita se aikoo hyväksyä 1 kohdan soveltamisalaan kuuluvissa asioissa.

               14.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kunkin jäsenen on annettava asianomaisille henkilöille ja muille jäsenille kohtuullinen mahdollisuus esittää huomautuksia ehdotetuista toimenpiteistä tai tämän jakson 12 tai 13 kohdan mukaisesti julkaistuista asiakirjoista.

               15.Siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, kunkin jäsenen on otettava huomioon tämän jakson 14 kohdan nojalla saadut huomautukset
                  30
               .

               16.Julkaistessaan tämän jakson 12 kohdan a alakohdassa tarkoitettua lakia tai määräystä tai ennen julkaisemista, siinä määrin kuin se on käytännössä mahdollista ja tavalla, joka on sopusoinnussa jäsenen toimenpiteiden hyväksymistä koskevan oikeusjärjestelmän kanssa, jäsentä kannustetaan selittämään kyseisen lain tai määräyksen tarkoitus ja perustelut.

               17.Kunkin jäsenen on mahdollisuuksien mukaan pyrittävä varaamaan kohtuullinen aika tämän jakson 12 kohdan a alakohdassa tarkoitetun lain tai määräyksen julkaisemisen ja sen päivän välillä, jona palveluntarjoajien on noudatettava kyseistä lakia tai määräystä.

               Tiedotuspisteet

               18.Kunkin jäsenen on pidettävä yllä tai perustettava asianmukaisia mekanismeja, joilla vastataan palveluntarjoajien tai palvelujen tarjoamista hakevien henkilöiden tiedusteluihin, jotka koskevat tämän jakson 1 kohdassa tarkoitettuja toimenpiteitä
                  31
               . Jäsen voi päättää vastata tällaisiin tiedusteluihin joko sopimuksen III ja IV artiklan mukaisesti perustettujen tiedotus- ja yhteyspisteiden tai muiden soveltuvien mekanismien kautta.

               Toimenpiteiden kehittäminen

               19.Jos jäsen hyväksyy tai pitää voimassa toimenpiteitä, jotka koskevat lupaa palvelun tarjoamiseen, jäsenen on varmistettava, että

               (a)tällaiset toimenpiteet perustuvat objektiivisiin ja läpinäkyviin kriteereihin
                  32
               ;

               (b)menettelyt ovat puolueettomia ja että menettelyt ovat riittävät, jotta hakijat voivat osoittaa täyttävänsä vaatimukset, jos tällaisia vaatimuksia on olemassa;

               (c)menettelyt eivät itsessään perusteettomasti estä vaatimusten täyttämistä; ja

               (d)tällaisilla toimenpiteillä ei kohdella miehiä ja naisia eriarvoisesti
                  33
               .

               _______________

               LIITE 2

               INF/SDR/3/Rev.1, 2. joulukuuta 2021

               PALVELUJEN KOTIMAISTA SÄÄNTELYÄ KOSKEVA YHTEINEN ALOITE

               ERITYISTEN SITOUMUSTEN LUETTELOT

               Tarkistus
                  34*

               Tämä asiakirja sisältää luettelon palvelujen kotimaiseen sääntelyyn liittyviä erityisiä sitoumuksia koskevista luetteloista.

               _______________

                        JÄSEN

                        TOIMITTAMISPÄIVÄ

                        ASIAKIRJAN KOODI

                        1.

                        Albania

                        22.11.2021

                        INF/SDR/IDS/ALB/Rev.1

                        2.

                        Argentiina

                        29.10.2021

                        INF/SDR/IDS/ARG

                        3.

                        Australia

                        19.10.2021

                        INF/SDR/IDS/AUS/Rev.1

                        4.

                        Bahrainin kuningaskunta

                        Toimitettava viimeistään 31. maaliskuuta 2022

                        5.

                        Brasilia

                        12.11.2021

                        INF/SDR/IDS/BRA/Rev.1

                        6.

                        Kanada

                        22.10.2021

                        INF/SDR/IDS/CAN/Rev.1

                        7.

                        Chile

                        29.10.2021

                        INF/SDR/IDS/CHL/Rev.1

                        8.

                        Kiina

                        29.10.2021

                        INF/SDR/IDS/CHN/Rev.1

                        9.

                        Kolumbia

                        29.10.2021

                        INF/SDR/IDS/COL/Rev.1

                        10.

                        Costa Rica

                        17.11.2021

                        INF/SDR/IDS/CRI/Rev.1

                        11.

                        El Salvador

                        Toimitettava viimeistään 31. maaliskuuta 2022

                        12.

                        Euroopan unioni

                        29.10.2021

                        INF/SDR/IDS/EU/Rev.1

                        13.

                        Hongkong (Kiina)

                        2.11.2021

                        INF/SDR/IDS/HKG/Rev.1

                        14.

                        Islanti

                        29.10.2021

                        INF/SDR/IDS/ISL/Rev.1

                        15.

                        Israel

                        29.10.2021

                        INF/SDR/IDS/ISR/Rev.1

                        16.

                        Japani

                        28.10.2021

                        INF/SDR/IDS/JPN/Rev.1

                        17.

                        Kazakstan

                        26.11.2021

                        INF/SDR/IDS/KAZ/Rev.1

                        18.

                        Korean tasavalta

                        28.10.2021

                        INF/SDR/IDS/KOR/Rev.1

                        19.

                        Liechtenstein

                        10.11.2021

                        INF/SDR/IDS/LIE/Rev.1

                        20.

                        Mauritius

                        27.10.2021

                        INF/SDR/IDS/MUS/Rev.1

                        21.

                        Meksiko

                        1.11.2021

                        INF/SDR/IDS/MEX/Rev.1

                        22.

                        Moldovan tasavalta

                        29.10.2021

                        INF/SDR/IDS/MDA/Rev.1

                        23.

                        Montenegro

                        16.11.2021

                        INF/SDR/IDS/MNE/Rev.1

                        24.

                        Uusi-Seelanti

                        29.10.2021

                        INF/SDR/IDS/NZL/Rev.1

                        25.

                        Nigeria

                        23.11.2021

                        INF/SDR/IDS/NGA/Rev.1

                        26.

                        Pohjois-Makedonia

                        16.11.2021

                        INF/SDR/IDS/MDK/Rev.1

                        27.

                        Norja

                        28.10.2021

                        INF/SDR/IDS/NOR/Rev.1

                        28.

                        Paraguay

                        19.11.2021

                        INF/SDR/IDS/PRY/Rev.1

                        29.

                        Peru

                        17.11.2021

                        INF/SDR/IDS/PER/Rev.1

                        30.

                        Filippiinit

                        Toimitettava viimeistään 28. helmikuuta 2022

                        31.

                        Venäjän federaatio

                        Toimitettava viimeistään 28. helmikuuta 2022

                        32.

                        Saudi-Arabian kuningaskunta

                        22.11.2021

                        INF/SDR/IDS/KSA/Rev.1

                        33.

                        Singapore

                        3.11.2021

                        INF/SDR/IDS/SGP/Rev.1

                        34.

                        Sveitsi

                        1.11.2021

                        INF/SDR/IDS/CHE/Rev.1

                        35.

                        Taiwanin, Penghun, Kinmenin ja Matsun erillinen tullialue

                        27.10.2021

                        INF/SDR/IDS/TPKM/Rev.1

                        36.

                        Thaimaa

                        25.11.2021

                        INF/SDR/IDS/THA

                        37.

                        Turkki

                        28.10.2021

                        INF/SDR/IDS/TUR/Rev.1

                        38.

                        Ukraina

                        5.11.2021

                        INF/SDR/IDS/UKR/Rev.1

                        39.

                        Yhdistynyt kuningaskunta

                        27.10.2021

                        INF/SDR/IDS/GBR

                        40.

                        Yhdysvallat

                        22.10.2021

                        INF/SDR/IDS/USA

                        41.

                        Uruguay

                        29.10.2021

                        INF/SDR/IDS/URY/Rev.1

               LIITEASIAKIRJA

               INF/SDR/IDS/EU/Rev.1

               PALVELUJEN KOTIMAISTA SÄÄNTELYÄ KOSKEVA YHTEINEN ALOITE

               EUROOPAN UNIONIN TIEDONANTO

               ERITYISTEN SITOUMUSTEN ALUSTAVA LUETTELO

               Tällä tekstillä täydennetään seuraaviin asiakirjoihin sisältyviä horisontaalisia sitoumuksia koskevia kohtia:

               –Euroopan unioni: GATS/SC/157 (7. toukokuuta 2019);

               –Bulgaria: GATS/SC/122 (21. toukokuuta 1997), GATS/SC/122/S1 (11. huhtikuuta 1997), GATS/SC/122/S2 (26. helmikuuta 1998);

               –Romania: GATS/72 (15. huhtikuuta 1994), GATS/SC/72/S1 (11. huhtikuuta 1997), GATS/SC/72/S2 (26. helmikuuta 1998);

               –Kroatia: GATS/SC/130 (22. joulukuuta 2000).

               _______________

               ERITYISTEN SITOUMUSTEN ALUSTAVA LUETTELO – EUROOPAN UNIONI

                        Toimitusmuodot:    1) Rajatylittävä tarjonta 2) Kulutus ulkomailla 3) Kaupallinen läsnäolo 4) Luonnollisten henkilöiden läsnäolo

                        Toimiala tai osa-ala

                        Markkinoille pääsyä koskevat rajoitukset

                        Kansallista kohtelua koskevat rajoitukset

                        Lisäsitoumukset

                        I. HORISONTAALISET SITOUMUKSET

                        KAIKKI TÄMÄN LUETTELON KATTAMAT ALAT

                        Euroopan unioni sitoutuu lisäsitoumuksina asiakirjan INF/SDR/1 II jaksoon sisältyviin sääntöihin kaikkien tähän luetteloon sisältyvien alojen osalta rahoituspalveluja lukuun ottamatta.

                        Euroopan unioni sitoutuu lisäsitoumuksina asiakirjan INF/SDR/1 III jaksoon sisältyviin sääntöihin tähän luetteloon sisältyvien rahoituspalvelujen osalta.

                     (1)

                        Jäsenet hyväksyvät, että uusia sääntöjä voidaan luoda sopimuksen VI artiklan 4 kohdan mukaisesti.

                     (2)

                        Asiaa koskeviin menettelyihin kuuluvat Marrakeshin sopimuksen IX artiklan 3 kohdan b alakohdan mukaiset poikkeuslupapyynnöt tai GATS-sopimuksen XXI artiklaan vetoaminen.

                     (3)

                        Toimivaltaisten viranomaisten ei tarvitse aloittaa hakemusten käsittelyä virallisten työaikojensa ja -päiviensä ulkopuolella.

                     (4)

                        Toimivaltaiset viranomaiset voivat edellyttää, että kaikki tiedot toimitetaan tietyssä muodossa, jotta niiden voidaan katsoa sisältävän ”kaiken tarvittavan käsittelyä varten”.

                     (5)

                        Toimivaltaiset viranomaiset voivat täyttää tämän vaatimuksen tiedottamalla hakijalle kirjallisesti etukäteen, myös julkaistun toimenpiteen avulla, että jos vastausta ei ole saatu tietyn ajan kuluttua hakemuksen jättämisestä, hakemus on hyväksytty tai hylätty.

                     (6)

                        ”Kirjallinen” voi tarkoittaa sähköisessä muodossa.

                     (7)

                        Tällainen mahdollisuus ei edellytä, että toimivaltainen viranomainen pidentää määräaikaa.

                     (8)

                        Toimivaltaiset viranomaiset voivat edellyttää, että tällaisen hakemuksen sisältöä on tarkistettu.

                     (9)

                        Toimivaltaiset viranomaiset eivät ole vastuussa sellaisista viivästyksistä, jotka eivät kuulu niiden toimivaltaan.

                     (10)

                        Lupamaksuihin eivät sisälly luonnonvarojen käytöstä perittävät maksut, huutokaupasta, tarjouskilpailusta tai muusta syrjimättömästä toimiluvan myöntämistavasta johtuvat maksut eivätkä pakolliset suoritukset yleispalvelun tarjoamiseksi.

                     (11)

                        Selkeyden vuoksi todetaan, että tässä määräyksessä ei edellytetä erityistä hallintorakennetta; siinä viitataan päätöksentekoprosessiin ja päätösten hallinnointiin.

                     (12)

                        Näissä säännöissä ’julkaisemisella’ tarkoitetaan sisällyttämistä viralliseen julkaisuun, kuten viralliseen lehteen tai virallisille verkkosivuille. Jäseniä kannustetaan kokoamaan sähköiset julkaisut yhteen portaaliin.

                     (13)

                        Tämän jakson 14–17 kohdassa todetaan, että jäsenillä on erilaiset järjestelmät asianomaisten henkilöiden ja muiden jäsenten kuulemiseksi tietyistä toimenpiteistä ennen niiden hyväksymistä ja että tämän jakson 14 kohdassa esitetyissä vaihtoehdoissa on otettu huomioon erilaiset oikeusjärjestelmät.

                     (14)

                        Tällä määräyksellä ei ole vaikutusta sellaisen jäsenen lopullisen päätöksen tekemiseen, joka hyväksyy tai pitää voimassa toimenpiteitä, joilla myönnetään lupa palvelun tarjoamiseen.

                     (15)

                        On selvää, että resursseihin liittyvillä rajoitteilla saattaa olla merkitystä määritettäessä, onko tiedusteluihin vastaamisen mekanismi asianmukainen.

                     (16)

                        Termi ’asiaankuuluvat kansainväliset järjestöt’ viittaa kansainvälisiin elimiin, joiden jäsenyys on avoin vähintäänkin kaikkien WTO:n jäsenten asiaankuuluville elimille.

                     (17)

                        Tällaisia kriteereitä voivat olla muun muassa pätevyys ja kyky tarjota palvelua, mukaan lukien kyky tehdä niin jäsenen sääntelyvaatimusten, kuten terveys- ja ympäristövaatimusten, kanssa yhdenmukaisella tavalla. Toimivaltaiset viranomaiset voivat arvioida, millainen painoarvo kullekin kriteerille annetaan.

                     (18)

                        Tässä määräyksessä tarkoitettuna syrjintänä ei pidetä kohtuullista ja objektiivista erilaista kohtelua, jolla pyritään saavuttamaan oikeutettu tavoite, ja sitä, että jäsenet hyväksyvät väliaikaisia erityistoimenpiteitä, joilla pyritään nopeuttamaan miesten ja naisten tosiasiallisen tasa-arvon toteutumista.

                     (19)

                        Toimivaltaisten viranomaisten ei tarvitse aloittaa hakemusten käsittelyä virallisten työaikojensa ja -päiviensä ulkopuolella.

                     (20)

                        Toimivaltaiset viranomaiset voivat edellyttää, että kaikki tiedot toimitetaan tietyssä muodossa, jotta niiden voidaan katsoa sisältävän ”kaiken tarvittavan käsittelyä varten”.

                     (21)

                        Toimivaltaiset viranomaiset voivat täyttää tämän vaatimuksen tiedottamalla hakijalle kirjallisesti etukäteen, myös julkaistun toimenpiteen avulla, että jos vastausta ei ole saatu tietyn ajan kuluttua hakemuksen jättämisestä, hakemus on hyväksytty tai hylätty.

                     (22)

                        ”Kirjallinen” voi tarkoittaa sähköisessä muodossa.

                     (23)

                        Tällainen mahdollisuus ei edellytä, että toimivaltainen viranomainen pidentää määräaikaa.

                     (24)

                        Toimivaltaiset viranomaiset voivat edellyttää, että tällaisen hakemuksen sisältöä on tarkistettu.

                     (25)

                        Toimivaltaiset viranomaiset eivät ole vastuussa sellaisista viivästyksistä, jotka eivät kuulu niiden toimivaltaan.

                     (26)

                        Lupamaksuihin eivät sisälly luonnonvarojen käytöstä perittävät maksut, huutokaupasta, tarjouskilpailusta tai muusta syrjimättömästä toimiluvan myöntämistavasta johtuvat maksut eivätkä pakolliset suoritukset yleispalvelun tarjoamiseksi.

                     (27)

                        Selkeyden vuoksi todetaan, että tässä määräyksessä ei edellytetä erityistä hallintorakennetta; siinä viitataan päätöksentekoprosessiin ja päätösten hallinnointiin.

                     (28)

                        Näissä säännöissä ’julkaisemisella’ tarkoitetaan sisällyttämistä viralliseen julkaisuun, kuten viralliseen lehteen tai virallisille verkkosivuille. Jäseniä kannustetaan kokoamaan sähköiset julkaisut yhteen portaaliin.

                     (29)

                        Tämän jakson 12–15 kohdassa todetaan, että jäsenillä on erilaiset järjestelmät asianomaisten henkilöiden ja muiden jäsenten kuulemiseksi tietyistä toimenpiteistä ennen niiden hyväksymistä ja että tämän jakson 12 kohdassa esitetyissä vaihtoehdoissa on otettu huomioon erilaiset oikeusjärjestelmät.

                     (30)

                        Tällä määräyksellä ei ole vaikutusta sellaisen jäsenen lopullisen päätöksen tekemiseen, joka hyväksyy tai pitää voimassa toimenpiteitä, joilla myönnetään lupa palvelun tarjoamiseen.

                     (31)

                        On selvää, että resursseihin liittyvillä rajoitteilla saattaa olla merkitystä määritettäessä, onko tiedusteluihin vastaamisen mekanismi asianmukainen.

                     (32)

                        Tällaisia kriteereitä voivat olla muun muassa pätevyys ja kyky tarjota palvelua, mukaan lukien kyky tehdä niin jäsenen sääntelyvaatimusten kanssa yhdenmukaisella tavalla. Toimivaltaiset viranomaiset voivat arvioida, millainen painoarvo kullekin kriteerille annetaan.

                     (33)

                        Tässä määräyksessä tarkoitettuna syrjintänä ei pidetä kohtuullista ja objektiivista erilaista kohtelua, jolla pyritään saavuttamaan oikeutettu tavoite, ja sitä, että jäsenet hyväksyvät väliaikaisia erityistoimenpiteitä, joilla pyritään nopeuttamaan miesten ja naisten tosiasiallisen tasa-arvon toteutumista.

                     (34)
                  *
                        Tarkistuksella lisätään El Salvador erityisten sitoumusten luetteloon.


               EUROOPAN KOMISSIO
            Bryssel 8.6.2022
            COM(2022) 263 final
            2022/0177(NLE)

            Ehdotus
            NEUVOSTON PÄÄTÖS
            Puolan tasavallan valtuuttamisesta ratifioimaan Euroopan unionin edun mukaisesti muutos seitivarojen säilyttämistä ja hoitoa keskisellä Beringinmerellä koskevaan yleissopimukseen

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Puola, Kiina, Japani, Korean tasavalta, Venäjä ja Yhdysvallat allekirjoittivat vuonna 1994 yleissopimuksen seitivarojen säilyttämisestä ja hoidosta keskisellä Beringinmerellä, jäljempänä ’yleissopimus’. Yleissopimuksen tavoitteena on i) kansainvälisen järjestelmän perustaminen seitivarojen säilyttämistä, hoitoa ja optimaalista hyödyntämistä varten yleissopimuksen alueella; ii) Beringinmeren seitivarojen palauttaminen niiden kestävän enimmäistuoton mahdollistaville tasoille ja pitäminen näillä tasoilla; iii) yhteistyö seitiä ja muita Beringinmeren elollisia luonnonvaroja koskevien asiatietojen keräämisessä ja tarkastelemisessa; ja iv) tarjota, jos osapuolet niin sopivat, foorumi jolla tarkastellaan muita meren elollisia luonnonvaroja kuin seitiä koskevien vastaisuudessa mahdollisesti tarvittavien säilyttämis- ja hoitotoimenpiteiden vahvistamista yleissopimuksen alueella.

               Kaupallinen kalastus yleissopimuksen alueella saavutti huippunsa vuonna 1989 ja sen saaliit olivat jopa 1 447 600 tonnia vuodessa; kalastus keskeytettiin vuonna 1993. Keskeytyksen jatkamista puoltaa tieteellinen näyttö, joka on toistuvasti osoittanut, että seitikantojen elpyminen on ollut erittäin hidasta. Kaupallinen kalastus jatkuu kuitenkin Yhdysvaltojen ja Venäjän talousvyöhykkeillä.

               Euroopan unionin osallistuminen yleissopimukseen

               Puola on ollut järjestön osapuoli vuodesta 1994. Puolan EU:hun liittymisen myötä vuonna 2004 seitivarojen suojelun ja hoidon hallinnointi keskisellä Beringinmerellä oli määrä siirtyä EU:lle liittymisasiakirjan 6 artiklan 9 kohdan 1 alakohdan nojalla. Yleissopimuksen tekstissä määrätään kuitenkin tällä hetkellä vain valtioiden jäsenyydestä. Sen vuoksi tekstiä olisi muutettava, jotta EU:sta alueellisena taloudellisen yhdentymisen järjestönä voisi tulla sopimuksen osapuoli. Puolan tasavalta valtuutettiin neuvoston päätöksellä neuvottelemaan Euroopan unionin edun mukaisesti yleissopimuksen muutoksesta, joka mahdollistaisi Euroopan unionin liittymisen yleissopimukseen täysivaltaisena osapuolena. Tätä varten Puolan tasavalta ehdotti yleissopimukseen muutosta, jolla mahdollistetaan alueellisten taloudellisen yhdentymisen järjestöjen liittyminen ja siten Euroopan unionin tuleminen yleissopimuksen osapuoleksi. Puolan tasavalta ehdotti yleissopimuksen tallettajalle yleissopimuksen muutosta lokakuussa 2016. Tallettaja toimitti muutoksen osapuolille vuonna 2017.

               EU:n jäsenyyden vaikutukset

               Yleissopimukseen liittymisellä on EU:lle vain vähäisiä vaikutuksia, koska liittymiseen ei liity talousarviovaikutuksia (järjestöllä ei ole sihteeristöä) ja kalastuksen keskeytyksen odotetaan jatkuvan lähitulevaisuudessa. Jos alue kuitenkin avataan uudelleen kalastukselle, EU:n tehtävänä olisi edistää yhteisen kalastuspolitiikan periaatteita ja normeja tässä kansainvälisessä järjestössä, ja erityisesti parhaaseen tieteelliseen tietoon perustuvia hoitotoimenpiteitä.

                  EU:n intressi yleissopimuksen suhteen johtuu ennen muuta sen vastuusta varmistaa meren elollisten luonnonvarojen säilyttäminen ja hoito EU:ssa ja sen ulkopuolella.

               •Yhdenmukaisuus muiden alaa koskevien politiikkojen säännösten kanssa

                  Alueellisia kalastuksenhoitojärjestöjä ovat maiden, joista osa on rantavaltioita, muodostamat kansainväliset järjestöt, alueelliset taloudellisen yhdentymisen järjestöt, kuten EU, sekä kalastuselimet, joilla on kalastukseen liittyviä intressejä tietyllä alueella. Jotkin alueelliset kalastuksenhoitojärjestöt hoitavat kaikkia tietyllä alueella esiintyviä kalakantoja, kun taas toiset keskittyvät yksittäisiin laajoilla maantieteellisillä alueilla esiintyviin laajasti vaeltaviin lajeihin, erityisesti tonnikalaan. Vaikka jotkin kyseisistä järjestöistä ovat pelkästään neuvoa-antavia, useimmilla on valtuudet vahvistaa saalis- ja pyyntiponnistusrajoituksia, teknisiä toimenpiteitä ja valvontavelvoitteita.

                  Alueellisiin kalastusjärjestöihin osallistumista koskevan komission tiedonannon
                     1
                  , yhteisestä kalastuspolitiikasta annetun asetuksen (EU) N:o 1380/2013
                     2
                   28 ja 29 artiklan ja yhteisen kalastuspolitiikan ulkoista ulottuvuutta koskevasta komission tiedonannosta 19. maaliskuuta 2012 annettujen neuvoston päätelmien
                     3
                   mukaisesti EU, jota edustaa komissio, toimii aktiivisesti kuudessa tonnikalajärjestössä ja 11:ssä muussa järjestössä.

                  Unionin ulkoasioiden ja turvallisuuspolitiikan korkean edustajan sekä komission yhteisessä tiedonannossa ”Kansainvälinen valtamerten hallinnointi: EU:n panos vastuulliseen valtameren hoitoon”
                     4
                   ja siitä 3. huhtikuuta 2017 annetuissa neuvoston päätelmissä edistetään toimenpiteitä alueellisten kalastuksenhoitojärjestöjen tukemiseksi, niiden toiminnan tehostamiseksi ja tarvittaessa niiden hallinnoinnin parantamiseksi. Tämä on keskeinen osa EU:n toimintaa näillä foorumeilla.

               •Yhdenmukaisuus unionin muiden politiikkojen kanssa

                  EU:n jäsenyys yleissopimuksessa on täysin linjassa neuvoston 23. lokakuuta 2020 komission tiedonannosta ”Vuoteen 2030 ulottuva EU:n biodiversiteettistrategia”
                     5
                   antamien päätelmien kanssa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Tämä ehdotus neuvoston päätökseksi perustuu Euroopan unionin toiminnasta tehtyyn sopimukseen ja erityisesti sen 43 artiklan 2 kohtaan yhdessä sen 218 artiklan 6 kohdan a alakohdan kanssa.

               •Toissijaisuusperiaate (jaetun toimivallan osalta)

                  Ei sovelleta

               •Suhteellisuusperiaate

                  Ei sovelleta

               •Toimintatavan valinta

               Euroopan unionin toiminnasta tehdyn sopimuksen 218 artiklan 6 kohdan a alakohdan mukaan komissio tekee ehdotuksen, jonka pohjalta neuvosto antaa tämän päätöksen Euroopan parlamentin hyväksynnän saatuaan.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Ei sovelleta

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Ei sovelleta

               •Sääntelyn toimivuus ja yksinkertaistaminen

                  Ei sovelleta

               •Perusoikeudet

                  Ei sovelleta

               4.TALOUSARVIOVAIKUTUKSET

                  Ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta

               •Ehdotukseen sisältyvien säännösten yksityiskohtaiset selitykset

                  Ei sovelleta

               2022/0177 (NLE)

               Ehdotus

               NEUVOSTON PÄÄTÖS

               Puolan tasavallan valtuuttamisesta ratifioimaan Euroopan unionin edun mukaisesti muutos seitivarojen säilyttämistä ja hoitoa keskisellä Beringinmerellä koskevaan yleissopimukseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 6 kohdan a alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän
                  6
               ,

               sekä katsoo seuraavaa:

               (1)Euroopan unioni, jäljempänä ’unioni’, on sopimuspuolena 10 päivänä joulukuuta 1982 tehdyssä Yhdistyneiden Kansakuntien merioikeusyleissopimuksessa
                  7
               , joka velvoittaa kaikkia kansainvälisen yhteisön jäseniä toimimaan yhteistyössä meren biologisten luonnonvarojen suojelemiseksi ja hoitamiseksi.

               (2)Unioni on myös sopimuspuoli sopimuksessa hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta
                  8
               .

               (3)Euroopan unionin toiminnasta tehdyn sopimuksen 3 artiklan 1 kohdan d alakohdan ja 3 artiklan 2 kohdan mukaan unionilla on yksinomainen toimivalta meren elollisten luonnonvarojen säilyttämisen alalla osana yhteistä kalastuspolitiikkaa. Unionille tällä tavoin siirretty toimivalta kansainvälisellä tasolla antaa sille myös valtuutuksen tehdä yhteistyötä kansainvälisissä järjestöissä, kuten alueellisissa kalastuksenhoitojärjestöissä.

               (4)Puolan tasavalta on seitivarojen säilyttämistä ja hoitoa keskisellä Beringinmerellä koskevan yleissopimuksen, jäljempänä ’yleissopimus’, osapuoli. Unioni ei ole yleissopimuksen osapuoli. Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan
                  9
                6 artiklan 9 kohdan nojalla unioni hallinnoi liittymispäivästä alkaen uusien jäsenvaltioiden kolmansien maiden kanssa tekemiä kalastussopimuksia. Kaikki mainitun yleissopimuksen nojalla tehdyt päätökset olisi pantava täytäntöön unionin oikeusjärjestyksessä.

               (5)On unionin edun mukaista olla aktiivisesti mukana yleissopimuksen soveltamisessa. Näin edistetään myös yhdenmukaisuutta lähestymistavassa, jota unioni soveltaa kalavarojen säilyttämiseen kaikilla valtamerillä, sekä lujitetaan unionin sitoutumista kalavarojen säilyttämiseen ja kestävään käyttöön pitkällä aikavälillä maailmanlaajuisesti.

               (6)Puolan tasavalta valtuutettiin neuvoston päätöksellä
                  10
                neuvottelemaan Euroopan unionin edun mukaisesti yleissopimuksen muutoksesta, joka mahdollistaisi Euroopan unionin liittymisen yleissopimukseen täysivaltaisena osapuolena. Tätä varten Puolan tasavallan oli määrä ehdottaa yleissopimukseen muutosta, jolla mahdollistetaan alueellisten taloudellisen yhdentymisen järjestöjen liittyminen ja siten Euroopan unionin tuleminen yleissopimuksen osapuoleksi.

               (7)Puolan tasavalta ehdotti yleissopimuksen tallettajalle edellä mainittua yleissopimuksen muutosta lokakuussa 2016.

               (8) Puolan tasavalta olisi sen vuoksi valtuutettava ratifioimaan yleissopimuksen muutos,

               ON HYVÄKSYNYT TÄMÄN PÄÄTÖKSEN:

               1 artikla

               Valtuutetaan Puolan tasavalta ratifioimaan Euroopan unionin edun mukaisesti seitivarojen säilyttämistä ja hoitoa keskisellä Beringinmerellä koskevan yleissopimuksen XVI.4 artiklan muutos, joka mahdollistaa sen, että alueellisista taloudellisen yhdentymisen järjestöistä voi tulla kyseisen yleissopimuksen osapuolia.

               2 artikla

               Tämä päätös on osoitettu Puolan tasavallalle.

               Tehty Brysselissä

                     Neuvoston puolesta

                     Puheenjohtaja

                     (1)

                        COM(1999) 613 final, 8.12.1999.

                     (2)

                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (3)

                        COM(2011) 424 final, 13.7.2011.

                     (4)

                        JOIN(2016) 49 final, 10.11.2016.

                     (5)

                        COM(2020) 380 final, 20.5.2020.

                     (6)

                        EUVL C, s.

                     (7)

                        Neuvoston päätös 98/392/EY, tehty 23 päivänä maaliskuuta 1998, 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen ja sen XI osan soveltamiseen liittyvän 28 päivänä heinäkuuta 1994 tehdyn sopimuksen tekemisestä Euroopan yhteisön puolesta (EYVL L 179, 23.6.1998, s. 1).

                     (8)

                        Neuvoston päätös 1998/414/EY, tehty 8 päivänä kesäkuuta 1998, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta tehdyn sopimuksen ratifioinnista Euroopan yhteisön puolesta (EYVL L 189, 3.7.1998, s. 14).

                     (9)

                        Sopimus Belgian kuningaskunnan, Tanskan kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Luxemburgin suurherttuakunnan, Alankomaiden kuningaskunnan, Itävallan tasavallan, Portugalin tasavallan, Suomen tasavallan, Ruotsin kuningaskunnan, Ison-Britannian ja Pohjois-Irlannin yhdistyneen kuningaskunnan (Euroopan unionin jäsenvaltiot) ja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan, Slovakian tasavallan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin (EUVL L 236, 23.9.2003, s. 17–930).

                     (10)

                        Neuvoston (maatalous- ja kalastus) päätös N:o 7277/16, annettu 11. huhtikuuta 2016, (ei julkaistu).


               EUROOPAN KOMISSIO
            Bryssel 8.6.2022
            COM(2022) 255 final
            2022/0173(NLE)

            Ehdotus
            NEUVOSTON PÄÄTÖS
            Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa maantieteellisten merkintöjen alakomiteassa Euroopan unionin puolesta otettavasta kannasta maantieteellisten merkintöjen alakomitean työjärjestyksen hyväksymiseen

               PERUSTELUT

               1.Ehdotuksen kohde

               Tämä ehdotus koskee päätöstä, jolla vahvistetaan EU:n ja Armenian kokonaisvaltaisella ja tehostetulla kumppanuussopimuksella perustetussa maantieteellisten merkintöjen alakomiteassa unionin puolesta otettava kanta maantieteellisten merkintöjen alakomitean työjärjestyksen suunniteltuun hyväksymiseen

               2.Ehdotuksen tausta

               2.1.EU:n ja Armenian välinen kokonaisvaltainen ja tehostettu kumppanuussopimus

               EU:n ja Armenian kokonaisvaltaisella ja tehostetulla kumppanuussopimuksella, jäljempänä ’sopimus’, pyritään tehostamaan yhteisiin arvoihin ja läheisiin yhteyksiin perustuvaa kokonaisvaltaista poliittista ja taloudellista kumppanuutta ja yhteistyötä EU:n ja Armenian välillä, myös lisäämällä Armenian tasavallan osallistumista Euroopan unionin politiikkoihin ja ohjelmiin sekä sen virastojen toimintaan. Sopimus muodostaa vahvat puitteet, jotka mahdollistavat paremman poliittisen dialogin kaikilla osapuolten yhteistä etua koskevilla aloilla, ja edistää läheisten poliittisten suhteiden kehittämistä.

               Sopimuksessa vahvistetaan yleiset periaatteet ja tavoitteet EU:n ja Armenian välisiä suhteita varten ja otetaan käyttöön institutionaalinen rakenne sopimuksen täytäntöönpanoa varten.

               Sopimusta sovellettiin väliaikaisesti 1. kesäkuuta 2018 alkaen, ja se tuli voimaan 1. maaliskuuta 2021.

               2.2.Maantieteellisten merkintöjen alakomitea

               Maantieteellisten merkintöjen alakomitea on perustettu sopimuksen 240 artiklalla. Alakomitean tehtävänä on seurata EU:n ja Armenian tasavallan maantieteellisten merkintöjen suojan täytäntöönpanoa ja tehostaa maantieteellisiä merkintöjä koskevaa yhteistyötä ja vuoropuhelua.

               Maantieteellisten merkintöjen alakomitea koostuu Euroopan unionin ja Armenian tasavallan edustajista. Se kokoontuu jommankumman osapuolen pyynnöstä vuorotellen Euroopan unionissa ja Armenian tasavallassa. Maantieteellisten merkintöjen alakomitea tekee päätöksensä yksimielisesti ja vahvistaa oman työjärjestyksensä.

               Maantieteellisten merkintöjen alakomitea vastaa sopimuksen liitteen IX (A ja B osa) ja liitteen X muuttamisesta siltä osin kuin on kyse viittauksista kummankin osapuolen lainsäädäntöön, maantieteellisten merkintöjen rekisteröintiin ja valvontaan liittyvistä tekijöistä sekä maantieteellisten merkintöjen luettelosta. Sen tehtävänä on myös vaihtaa tietoja yhteistä etua koskevista asioista maantieteellisten merkintöjen alalla.

               2.3.Suunniteltu maantieteellisiä merkintöjä käsittelevän alakomitean säädös

               Maantieteellisten merkintöjen alakomitean on määrä hyväksyä omaa työjärjestystään koskeva päätös.

               Suunnitellun säädöksen tarkoituksena on hyväksyä sopimuksen 240 artiklan 2 kohdan mukaisesti maantieteellisten merkintöjen alakomitean toimintaa ohjaava työjärjestys.

               3.Unionin puolesta otettava kanta

               Unionin puolesta otettavan kannan tarkoituksena on mahdollistaa maantieteellisten merkintöjen alakomitean työjärjestyksen hyväksyminen.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen käsillä olevassa asiassa

               Maantieteellisten merkintöjen alakomitea on sopimuksella perustettu elin.

               Tämän päätöksen liitteessä oleva säädös on säädös, jolla on oikeusvaikutuksia. Suunnitellulla säädöksellä on oikeusvaikutuksia, koska sopimuksen 240 artiklan 2 kohdassa valtuutetaan maantieteellisten merkintöjen alakomitea tekemään osapuolia sitovia päätöksiä.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan.

               Sen vuoksi ehdotetun päätöksen aineellisena oikeusperustana on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               2022/0173 (NLE)

               Ehdotus

               NEUVOSTON PÄÄTÖS

               Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa maantieteellisten merkintöjen alakomiteassa Euroopan unionin puolesta otettavasta kannasta maantieteellisten merkintöjen alakomitean työjärjestyksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen, jäljempänä ’sopimus’, neuvoston päätöksellä (EU) 2018/104
                  2
               . Sopimusta sovellettiin väliaikaisesti 1 päivästä kesäkuuta 2018, ja se tuli voimaan 1 päivänä maaliskuuta 2021.

               (2)Sopimuksen 240 artiklan 2 kohdan nojalla maantieteellisten merkintöjen alakomitea hyväksyy oman työjärjestyksensä.

               (3)On aiheellista määrittää maantieteellisiä merkintöjä käsittelevässä alakomiteassa alakomitean työjärjestykseen unionin puolesta otettava kanta, koska työjärjestyksestä tulee unionia sitova.

               (4)Sopimuksen tehokkaan täytäntöönpanon varmistamiseksi olisi hyväksyttävä maantieteellisten merkintöjen alakomitean työjärjestys.

               (5)Maantieteellisten merkintöjen alakomiteassa otettavan unionin kannan olisi perustuttava tähän päätökseen liitettyyn työjärjestysluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               Maantieteellisten merkintöjen alakomiteassa unionin puolesta otettava kanta alakomitean työjärjestyksen hyväksymiseen perustuu tähän päätökseen liitettyyn maantieteellisten merkintöjen alakomitean säädösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (2)

                        EUVL L 23, 26.1.2018, s. 1.

    ---documentbreak---

               EUROOPAN KOMISSIO
            Bryssel 8.6.2022
            COM(2022) 255 final

            LIITE
            asiakirjaan
            Ehdotus NEUVOSTON PÄÄTÖKSEKSI

               Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa maantieteellisten merkintöjen alakomiteassa Euroopan unionin puolesta otettavasta kannasta maantieteellisten merkintöjen alakomitean työjärjestyksen hyväksymiseen

               LIITE

               EU:N JA ARMENIAN MAANTIETEELLISTEN MERKINTÖJEN ALAKOMITEAN PÄÄTÖS N:o …,

               työjärjestyksensä hyväksymisestä

               EU:N JA ARMENIAN MAANTIETEELLISTEN MERKINTÖJEN ALAKOMITEA, joka

               ottaa huomioon Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen
                  1
               , jäljempänä ’sopimus’, ja erityisesti sen 240 artiklan,

               sekä katsoo seuraavaa:

               (1)Sopimuksen 240 artiklan mukaan maantieteellisten merkintöjen alakomitean tehtävänä on seurata sopimuksen täytäntöönpanoa sekä tehostaa osapuolten yhteistyötä ja vuoropuhelua maantieteellisten merkintöjen alalla.

               (2)Sopimuksen 240 artiklan 2 kohdan mukaan maantieteellisten merkintöjen alakomitea voi tehdä päätöksiä.

               (3)Sopimuksen 240 artiklan 2 kohdan nojalla maantieteellisten merkintöjen alakomitea hyväksyy työjärjestyksensä,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään liitteessä esitetty maantieteellisten merkintöjen alakomitean työjärjestys.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Maantieteellisten merkintöjen alakomitean puolesta

                     Puheenjohtaja

               LIITE

               EU:n ja Armenian maantieteellisten merkintöjen alakomitean työjärjestys

               1 artikla
                  Yleiset määräykset

               1.Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen, jäljempänä ’sopimus’, 240 artiklan mukaisesti perustettu maantieteellisten merkintöjen alakomitea, jäljempänä ’alakomitea’, avustaa kauppaan liittyvien kysymysten kokoonpanossa sopimuksen 363 artiklan 7 kohdan mukaisesti kokoontuvaa kumppanuuskomiteaa sen tehtävien suorittamisessa.

               2.Alakomitea suorittaa sopimuksen 240 artiklassa määrätyt tehtävänsä.

               3.Alakomitea koostuu Euroopan komission ja Armenian tasavallan edustajista, jotka vastaavat maantieteellisiin merkintöihin liittyvistä kysymyksistä.

               4.Osapuolet nimeävät kumpikin valtuuskuntansa johtajan, joka toimii yhteyshenkilönä kaikissa asioissa, jotka liittyvät maantieteellisten merkintöjen alakomiteaan.

               5.Valtuuskuntien johtajat toimivat alakomitean puheenjohtajana 2 artiklan mukaisesti.

               6.Kukin valtuuskunnan johtaja voi delegoida kaikki valtuuskunnan johtajan tehtävät tai osan niistä nimetylle varajohtajalle, jolloin kaikki jäljempänä olevat viittaukset valtuuskunnan johtajaan koskevat samalla tavoin myös nimettyä varajohtajaa. Valtuuskunnan johtaja ilmoittaa nimityksestä alakomitean sihteeristölle.

               7.Tämän työjärjestyksen osapuolia ovat sopimuksen 382 artiklassa määritellyt osapuolet.

               2 artikla
                  Puheenjohtaja

               Osapuolet toimivat vuorotellen alakomitean puheenjohtajana 12 kuukauden ajan. Ensimmäinen kausi alkaa kumppanuusneuvoston ensimmäisen kokouksen päivänä ja päättyy 31 päivänä joulukuuta samana vuonna.

               3 artikla
                  Kokoukset

               1.Alakomitea kokoontuu kerran vuodessa, jolleivät puheenjohtajat toisin päätä, tai jonkin osapuolen pyynnöstä vuorotellen Euroopan unionissa ja Armenian tasavallassa sellaiseen aikaan, sellaisessa paikassa ja sellaisella tavalla, myös videoneuvotteluna, jonka osapuolet ovat keskenään sopineet, kuitenkin viimeistään 90 päivän kuluttua pyynnöstä.

               2.Alakomitean kokoukset kutsuu koolle puheenjohtaja. Alakomitean sihteeristö toimittaa kokouskutsun viimeistään 28 kalenteripäivää ennen kokouksen alkua, jolleivät osapuolet toisin sovi.

               3.Maantieteellisten merkintöjen alakomitean sääntömääräinen kokous kutsutaan mahdollisuuksien mukaan koolle hyvissä ajoin ennen kauppaan liittyvien kysymysten kokoonpanossa kokoontuvan kumppanuuskomitean sääntömääräistä kokousta.

               4 artikla
               Valtuuskunnat

               Kummankin osapuolen kokoukseen osallistuvan valtuuskunnan suunniteltu kokoonpano on ilmoitettava osapuolille alakomitean sihteeristön välityksellä ennen kutakin kokousta.

               5 artikla
                  Sihteeristö

               1.Yksi Euroopan komission virkamies ja yksi Armenian tasavallan virkamies, jotka valtuuskuntien johtajat nimeävät, toimivat yhdessä alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

               2.Alakomitean päätökset, selvitykset ja muut sovitut toimet annetaan tiedoksi kauppaan liittyvien kysymysten kokoonpanossa kokoontuvan kumppanuuskomitean sihteeristölle.

               6 artikla
                  Kirjeenvaihto

               1.Alakomitealle osoitettu kirjeenvaihto ohjataan jommankumman osapuolen sihteerille, joka puolestaan ilmoittaa siitä toiselle sihteerille.

               2.Alakomitean sihteeristö varmistaa, että alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa 7 artiklassa tarkoitettuina asiakirjoina.

               3.Sihteeristö toimittaa puheenjohtajan kirjeenvaihdon osapuolille puheenjohtajan puolesta. Tällainen kirjeenvaihto jaetaan tarvittaessa 7 artiklan mukaisesti.

               7 artikla
                  Asiakirjat

               1.Asiakirjat jaetaan alakomitean sihteerien välityksellä.

               2.Osapuoli toimittaa asiakirjansa omalle sihteerilleen. Tämä sihteeri toimittaa nämä asiakirjat toisen osapuolen sihteerille.

               3.Unionin sihteeri jakaa asiakirjat asianomaisille unionin edustajille ja toimittaa järjestelmällisesti jäljennöksen tällaisesta kirjeenvaihdosta Armenian tasavallan sihteerille ja kauppaan liittyvien kysymysten kokoonpanossa kokoontuvan kumppanuuskomitean sihteereille.

               4.Armenian tasavallan sihteeri jakaa asiakirjat asianomaisille Armenian tasavallan edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyvien kysymysten kokoonpanossa kokoontuvan kumppanuuskomitean sihteereille.

               8 artikla
                  Luottamuksellisuus

               Jolleivät osapuolet toisin päätä, alakomitean kokoukset eivät ole julkisia. Kun osapuoli toimittaa alakomitealle luottamuksellisiksi määriteltyjä tietoja, toisen osapuolen on käsiteltävä näitä tietoja luottamuksellisina.

               9 artikla
                  Esityslista

               1.Alakomitean sihteeristö laatii jokaista kokousta varten osapuolten tekemien ehdotusten perusteella alustavan esityslistan ja luonnoksen 10 artiklassa tarkoitetuista toimintaa koskevista päätelmistä. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat osapuoli on toimittanut sihteeristölle viimeistään 21 kalenteripäivää ennen kyseistä kokouspäivää.

               2.Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.

               3.Jollei tämän työjärjestyksen 8 artiklasta muuta johdu, kokousten alustavat esityslistat julkistetaan mahdollisuuksien mukaan 10 kalenteripäivää ennen kokousta.

               4.Puheenjohtaja ja toinen valtuuskunnan johtaja hyväksyvät esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.

               5.Alakomitean kokouksen puheenjohtaja voi kutsua osapuolten muiden elinten edustajia tai toisen osapuolen suostumuksella tietyn alan riippumattomia asiantuntijoita osallistumaan tapauskohtaisesti kokouksiinsa antamaan tietoja erityisistä aiheista. Osapuolet varmistavat, että tällaiset tarkkailijat tai asiantuntijat noudattavat luottamuksellisuutta koskevia vaatimuksia.

               6.Alakomitean kokouksen puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisten olosuhteiden sitä edellyttäessä.

               10 artikla
                  Pöytäkirja ja toimintaa koskevat päätelmät

               1.Alakomitean sihteerit laativat yhdessä kustakin kokouksesta pöytäkirjaluonnoksen.

               2.Pöytäkirjaan sisällytetään yleensä kunkin esityslistalla olevan asian osalta

               a)luettelo kokouksen osallistujista, luettelo heidän mukanaan olevista virkamiehistä ja luettelo kokouksen mahdollisista tarkkailija- tai asiantuntijaosallistujista;

               b)alakomitealle toimitetut asiakirjat;

               c)lausunnot, jotka alakomitea on pyytänyt kirjattaviksi pöytäkirjaan; sekä

               d)tarvittaessa kokouksessa hyväksytyt 4 kohdassa määrätyt toimintaa koskevat päätelmät.

               3.Pöytäkirjaluonnos toimitetaan alakomitean hyväksyttäväksi. Se hyväksytään 28 kalenteripäivän kuluessa kustakin alakomitean kokouksesta. Sen jäljennös toimitetaan kullekin 7 artiklassa tarkoitetulle vastaanottajalle. Osapuolet julkistavat hyväksytyn pöytäkirjan, jossa on pääsääntöisesti oltava lopullinen esityslista ja yhteenveto kustakin esityslistan kohdasta käydystä keskustelusta, mahdollisimman pian pöytäkirjan hyväksymisen jälkeen, sanotun kuitenkaan rajoittamatta tämän työjärjestyksen 8 artiklan soveltamista.

               4.Puheenjohtajana toimivan osapuolen alakomitean sihteeri laatii luonnoksen kunkin kokouksen toimintaa koskeviksi päätelmiksi ja jakaa sen osapuolille yhdessä esityslistan kanssa yleensä viimeistään 15 kalenteripäivää ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, elleivät osapuolet toisin sovi, alakomitea hyväksyy toimintaa koskevat päätelmät, jotka sisältävät osapuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin alakomitean myöhemmässä kokouksessa. Tätä varten alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräpäivään mennessä.

               11 artikla
                  Päätökset

               1.Alakomitealla on valtuudet hyväksyä päätöksiä sopimuksen 240 artiklan 3 kohdassa määrätyissä tapauksissa. Alakomitea tekee päätöksensä yksimielisesti, siten kuin sopimuksen 240 artiklan 2 kohdassa määrätään. Päätökset sitovat osapuolia, joiden on toteutettava tarvittavat toimenpiteet niiden täytäntöönpanemiseksi.

               2.Alakomitean puheenjohtaja vahvistaa kunkin päätöksen.

               3.Alakomitea voi tehdä päätöksiä tai antaa selvityksiä kirjallista menettelyä noudattaen sen jälkeen, kun osapuolet ovat saattaneet päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Puheenjohtaja voi osapuolia kuultuaan lyhentää tätä määräaikaa erityisolosuhteiden huomioon ottamiseksi. Päätösluonnokset katsotaan hyväksytyiksi, kun toinen osapuoli on ilmaissut suostumuksensa, ja ne merkitään alakomitean kokouksen pöytäkirjaan.

               4.Alakomitean asiakirjat otsikoidaan ”päätöksiksi” tai ”selvityksiksi”. Kukin päätös tulee voimaan päivänä, jona se hyväksytään, jollei päätöksessä toisin säädetä.

               5.Päätökset jaetaan molemmille osapuolille.

               6.Kumpikin osapuoli voi päättää maantieteellisten merkintöjen alakomitean päätösten julkaisemisesta omassa virallisessa lehdessään.

               12 artikla
                  Raportit

               Alakomitea raportoi toiminnastaan kauppaan liittyviä kysymyksiä käsittelevälle kumppanuuskomitealle kussakin kyseisessä kokoonpanossa kokoontuvan kumppanuuskomitean sääntömääräisessä kokouksessa.

               13 artikla
                  Kielet

               1.Alakomitean työkielet ovat englanti ja armenia. Osapuolet voivat kuitenkin päättää pitää kokouksia vain englanniksi.

               2.Jollei toisin päätetä, alakomitea tekee ratkaisunsa mainituilla kielillä laadittujen asiakirjojen perusteella.

               3.Alakomitea hyväksyy sopimuksen muuttamista tai tulkintaa koskevat päätökset sopimuksen todistusvoimaisten asiakirjojen kielillä. Kaikki muut alakomitean päätökset hyväksytään 1 kohdassa tarkoitetuilla työkielillä.

               14 artikla
                  Kulut

               1.Kumpikin osapuoli vastaa sille alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

               2.Kokouksen järjestävä osapuoli vastaa kokousjärjestelyihin liittyvistä kuluista ja asiakirjojen kopiointikuluista.

               3.Kokouksen järjestävä osapuoli vastaa kuluista, jotka aiheutuvat kokousten tulkkauksesta ja 13 artiklan 1 kohdassa tarkoitettujen asiakirjojen kääntämisestä englanniksi tai armeniaksi.

               15 artikla
                  Työjärjestyksen muuttaminen

               Tätä työjärjestystä voidaan muuttaa maantieteellisten merkintöjen alakomitean päätöksellä sopimuksen 240 artiklan 2 kohdan mukaisesti.

                     (1)

                        EUVL L 23, 26.1.2018, s. 4.